Kunne jeg give 0 stjerner, så ville jeg gøre det.

Det her firma er seriøst noget af det mest uprofessionelle jeg nogensinde har oplevet.

Min kæreste og jeg flytter fra København til Roskilde d. 1/7-17. Vi beder om at få flyttet TV og internet med. Da vi flytter ind virker internettet ikke. Vi ringer til YouSee, som åbner for signalet. Det virker - hurra!

Efter ca. 1 måned virker vores internet og TV pludselig ikke. Jeg ringer til YouSee, som kan se der har været en tekniker ude og lukke for signalet i boksen ude på vejen. De sender en tekniker samme dag og får løst problemet.

Yderligere et par uger går og vi modtager så en regning på kr. 1894,- for opsigelsesgebyr af forbindelsen. Vi kontakter selvfølgelig YouSee, som sender en kreditnota. Efter ca. 14 dage modtager vi en rykker på opsigelsesgebyret selvom vi allerede har fået en kreditnota. Vi kontakter selvfølgelig YouSee, som siger at "den skal vi selvfølgelig bare se bort fra!". Det er selvfølgelig også nemt at vide, at man blot skal se bort fra en rykker - det står jo ret tydeligt på rykkeren (ironi kan være anvendt)!

Vi har nu fået nok og beslutter os for at skifte internetudbyder. Vi skifter til Hiper og ringer derfor for at opsige forbindelsen ved YouSee. Som en lille sidebemærkning har jeg noteret mig at man kommer i en laaang kø når man skal tale med kundeservice på telefonen, men skal man opsige sit abonnement kommer man igennem med det samme - det er jo nok et prioriteringsspørgsmål.

YouSee brokker sig ikke super meget da vi opsiger forbindelsen pr. 30/9 (altså forbindelsen bliver lukket d. 31/10). De fortæller os at vi blot skal betale regningen som kommer 1/10 og så får vi refunderet for de sidste to måneder når de lukker forbindelsen. Med det niveau de har kørt tidligere mht. rykkere osv. så er vi naturligvis ikke interesserede i at forudbetale noget og senere få det refunderet. Vi spørger derfor om vi kan udskyde regningen og så blot betale for 1 måned. Kundeservice siger nej, men stiller videre til en anden afdeling, som siger ja. Så langt så godt.

D. 1/10-17 skal vi sætte vores nye forbindelse op. Vi har i mellemtiden modtaget udstyr fra vores nye udbyder (Hiper). Vi sætter udstyret i stikket og det virker helt fint - endelig noget der virker!

D. 6. november kommer vi hjem fra arbejde og her er TV-signalet blevet fjernet. Desværre har YouSee også lukket for internetsignalet (Hiper leverer åbenbart internet gennem YouSees kabler). Det betyder selvfølgelig at vi nu (igen) ikke har internet. Jeg kontakter Hiper, som fortæller mig at YouSee har lukket for signalet, men at de vil sende en tekniker ud i dag d. 8/11-17. Altså har vi nu været uden internet endnu en gang i ca. 3 døgn.

Den forbindelse jeg har nu er nøjagtig samme hastighed, som den jeg havde hos YouSee. Til gengæld er den 5 kr. dyrere hver måned - ja, 5,- kr. DYRERE. Jeg vil langt hellere betale 5 kr. mere for noget, som rent faktisk virker og til et firma, som ikke driver gæk med mig.

Jeg kan også med sikkerhed sige, at jeg kommer aldrig til at være kunde i YouSee igen. Jeg har det efterhånden med YouSee som jeg har det med PostDK/PostNord - er der alternativer, så vælger jeg det/dem og er der ikke, så handler jeg et andet sted.

No wonder I får dårlige anmeldelser alle steder man kigger!

Opdatering i forhold til YouSee svar d. 9/11:
Enten har I ikke læst min anmeldelse eller også har I ikke forstået min anke. Problemet er naturligvis ikke I lukker for TV-signalet - problemet er I lukker for internetforbindelsen. 

Jeg forventer selvfølgelig ikke at TV-signalet forbliver åbent når vi har opsagt det - det giver lidt sig selv.